**Hortobágy Község Önkormányzatának 11. sz. napirend**

**Polgármesterétől\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2024. december 12-ei rendkívüli, nyilvános ülésére**)**

**Tárgy:** A személyes gondoskodást nyújtó szociális ellátásokról és a fizetendő térítési díjakról szóló 12/2021. (IX.29.) önkormányzati rendelet módosítása

*Tisztelt Képviselő-testület!*

A most sorra kerülő rendelet-módosításnak az indoka, hogy a térítési díjak rendezéséről kell dönteni.

Az intézményi térítési díj szabályait a szociális igazgatásról és szociális ellátásokról szóló 1993. évi III. törvény (a továbbiakban: Szt.), a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet tartalmazza.

Az Szt. 115. § (1) bekezdése alapján az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható.

Önkormányzatunk a 2021. július 16-án kelt vállalkozási szerződés alapján a gyermekétkeztetést és a szociális étkeztetést a Sápex-Duett Kft. által biztosítja. A szolgáltatóval kötött szerződés V.2. pontja alapján, a vállalkozó az árakat évente egyetlen alkalommal a KSH inflációs ráta 100%-ban módosíthatja. A Sápex-Duett Kft. 2024. december 9. napján jelezte, hogy 2025. január 1-től élni kíván a szerződésben rögzített jogával.

A szociális ebédet a szolgáltató 2025. január 01. napjától 1.132.-Ft+Áfa, azaz bruttó 1.438.-Ft/adag áron biztosítja önkormányzatunknak.

Ennek alapján önkormányzatunk él a térítési díj korrekcióval és az alábbiak szerint módosítja az intézményi térítési díjat szociális étkezésesetében:

|  |  |  |  |
| --- | --- | --- | --- |
|  | **A** | **B** | **C** |
| **1** | Igénybe vehető ellátások 2025. évi intézményi térítési díjai |
| **2** | **Ellátás megnevezése** | **Intézményi térítési díj nettó összege (eredeti)** | **Intézményi térítési díj nettó összege (javasolt)** |
| **3** | *Szociális étkezés* |  |  |
| **4** | Helyben fogyasztással, vagy saját szállítással | 744.- forint/ellátási nap | 768.- forint/ellátási nap |
| **5** | Lakásra szállítással | 744.- forint/ellátási nap | 768.- forint/ellátási nap |
| **6** | Lakásra szállítással - tanyagondnok útján | 744.- forint/ellátási nap | 768.- forint/ellátási nap |
| **7** | Házi segítségnyújtás |  |  |
| **8** | Szociális segítés | 315.- forint/gondozási óra | 325.- forint/gondozási óra |
| **9** | Személyi gondozás | 0.- forint/gondozási óra | 0.- forint/gondozási óra |

A Magyarország gazdasági stabilitásáról szóló 2011. évi CXCIV. törvény 32. § alkalmazását ugyanezen jogszabály 28. § (1) bekezdése miatt nem szükséges alkalmazni.

Kérem a Tisztelt Képviselő-testületet, hogy az előterjesztést és a mellékelt rendelet-tervezetet megtárgyalni, a személyes gondoskodást nyújtó szociális ellátásokról és a fizetendő térítési díjakról szóló 12/2021. (IX.29.) önkormányzati rendelet módosításáról szóló rendeletet megalkotni szíveskedjen.

Hortobágy, 2024. december 9.

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

kirendeltség-vezető